《紫霄岩作》
宋代·林希逸

紫霄闻久真奇胜，三友同游亦不凡。满袖清风来缥缈，衔杯落日踞巉岩。

客携老艾遗书至，僧诧沧浪古字镵。大小壶山俱翠碧，谷青平处见归帆。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。